
Előterjesztés
a Közgyűlés részére

Tisztelt Közgyűlés!

Budapest Főváros Önkormányzata az 1790/1996. (XII.19.) Főv. Kgy. határozatával elfogadott  és legutoljára a 2873/2011. (IX.28.)  Főv. Kgy. határozatával módosított  Alapító Okirattal  közérdekű célra, magas színvonalú idegenforgalmi, idegen nyelvi képzés, nemzetközi gazdasági kapcsolatok és vállalkozások szakember igényének megfelelő középfokú képzés, valamint át- és továbbképzés biztosítására egyedüli alapítóként  létrehozta a HOSTIS Idegenforgalmi és Nemzetközi Gazdasági Szakképzési Közalapítványt (a továbbiakban: HOSTIS Közalapítvány).
A Fővárosi Közgyűlés a Budapest Főváros Önkormányzata 2011. évi költségvetéséről szóló 10/2011. (III.10.) Főv. Kgy. rendelet 3. sz. táblázata szerint 8301 címen 115.195 e Ft támogatási előirányzatot hagyott jóvá ingyenes oktatás biztosítása érdekében a HOSTIS Közalapítvány számára, amelynek alapján a  2011/2012-es tanévre a támogatás összege 64.908 e Ft.




A Fővárosi Közgyűlés a 2872/2011 (IX.28.) számon kelt határozatával a Hostis Közalapítvánnyal közszolgáltatási szerződést kötött, melynek 1. pontja értelmében a 2011/2012. tanévre 64.908 eFt értékben támogatást biztosít, ebből 2011-ben 4 hónapra 21.636 eFt-ot, 2012-ben 8 hónapra - a 2011/2012-es tanév végéig - 43.272eFt-ot. A HOSTIS Közalapítvány a támogatás teljes összegét az alapító okiratában meghatározott célra használhatja fel.

A hatályos közszolgáltatási szerződés 1. pontja második bekezdése szerint: Az alapító okirat szerinti folyamatos működés biztosítása érdekében 2012. szeptember 1-től a jelen szerződés szerinti havi (1/12) összeget biztosítja a 2012/2013. tanévi módosított szerződés hatályba lépéséig. 

A Fővárosi Önkormányzat a 2011. december 14. napján tartott Közgyűlésén elfogadott  2012. évi költségvetési koncepció szerint a HOSTIS Közalapítványt  a 2012/2013-as tanévtől – a korábbi évektől eltérően – nem támogatja.

Tekintettel arra, hogy a Fővárosi Önkormányzat pénzügyi fedezet hiányában a HOSTIS Közalapítvánnyal a jövő tanévtől nem kíván közszolgáltatási szerződést kötni, és a jelenlegi támogatást csak a tanév végéig kívánja biztosítani, 2012. augusztus 31. napjával javaslom a szerződés rendes felmondással történő megszüntetését. A hatályos szerződés 8. pontja szerint a közszolgáltatási szerződést bármelyik Fél a másik Félhez intézett írásbeli nyilatkozatával felmondhatja. A felmondási idő 1 hónap.

Tekintettel arra, hogy a fővárosi fenntartású iskolák körében van egyéb olyan intézmény, amely a vendéglátás-idegenforgalom szakmacsoport képzési feladatait ellátja, az alábbi határozati javaslat elfogadásával a feladat ellátása továbbra is biztosított marad.


Határozati javaslat
A Fővárosi Közgyűlés úgy dönt, hogy:


a 2872/2011 (IX.28.) számú Főv. Kgy. határozatával jóváhagyott és és jelen előterjesztéshez 1. sz mellékletként csatolt kötött Közszolgáltatási szerződést a jelen előterjesztés 2. sz mellékleteként csatolt nyilatkozattal 1 hónapos felmondási idővel a 2011/2012-es tanév tanév végével – 2012. augusztus 31. napjával - rendes felmondással megszünteti.

határidő:	döntést követő 45 nap
felelős: 	Tarlós István


Határozathozatal módja: az 1. számú határozati javaslat egyszerű szavazattöbbséget igényel

